Filipīnu reģioni

Filipīnās reģioni (, ) ir administratīvais iedalījums, kas galvenokārt kalpo valsts pārvaldes pakalpojumu koordinētai plānošanai un organizēšanai vairākās vietējās valdības vienībās — provincēs un neatkarīgajās pilsētās. Lielākā daļa valsts pārvaldes iestāžu sniedz pakalpojumus, izmantojot savas reģionālās filiāles, nevis tiešus provinču vai pilsētu birojus. Reģionālie biroji parasti, bet ne obligāti, atrodas pilsētā, kas norādīta kā reģiona centrs.

2025. gadā Filipīnas ir sadalītas 18 reģionos. 17 no tiem ir tikai administratīvi grupējumi, kuri ar Filipīnu prezidenta rīkojumu ir nodrošināti ar reģionālās attīstības padomi; Galvaspilsētas reģiona (Manilas metropoles) gadījumā papildu lielpilsētas iestāde darbojas kā koordinators un politikas veidotājs. Tikai vienam, Bansamoro autonomajam reģionam musulmaņu apdzīvotajā Mindanao, ir vēlēta valdība un parlaments, kam Filipīnu Kongress ir deleģējis noteiktas pilnvaras un pienākumus.

 Vēsture 
Reģioni pirmo reizi radās 1972. gada 24. septembrī, kad saskaņā ar prezidenta Ferdinanda Markosa integrēto reorganizācijas plānu Filipīnu provinces tika sakārtotas vienpadsmit reģionos saskaņā ar prezidenta dekrētu Nr. 1. Kopš tā laika ir izveidoti citi reģioni un dažas provinces ir pārvietotas no viena reģiona uz citu.

 Reģionu tipi 
 Administratīvie reģioni 
Administratīvie reģioni ir ģeogrāfiski blakus esošu provinces līmeņa pašpārvaldes vienību apvienojumi, kurus izveido, likvidē vai izmaina ar Filipīnu prezidenta rīkojumu, pamatojoties uz nepieciešamību saskaņotāk veidot ekonomiskās attīstības politiku un koordinēt valsts valdības pakalpojumu sniegšanu lielākā teritorijā ārpus provinces līmeņa. Līdz šim nav rīkoti plebisciti, lai demokrātiski apstiprinātu regulāru administratīvo reģionu izveidošanu, atcelšanu vai robežu grozīšanu, jo konstitūcija to neparedz.

Administratīvais reģions nav vietējās pašpārvaldes vienība (LGU), bet gan pašvaldību grupa, kurai prezidents ir nodrošinājis neievēlētu politikas veidošanas un koordinācijas struktūru, ko sauc par Reģionālās attīstības padomi. Manilas metropole, formāli Galvaspilsētas reģions, ar likumu ir atzīta par «īpašu attīstības un administratīvo reģionu», un tādējādi tai piešķirts lielpilsētas statuss; Manilas metropoles padome attīstības reģiona ietvaros kalpo kā reģiona attīstības padome.

 Autonomie reģioni 
1987. gada Filipīnu konstitūcija ļauj izveidot autonomus reģionus Lusonas Centrālajā Kordiljerā, ko apdzīvo igorotu kalniešu tautas, un Mindanao apgabalos, kuros dzīvo vairākums musulmaņu. Tomēr vēlētāji 1989., 2001. un 2019. gadā notikušajos plebiscītos ir apstiprinājuši tikai Bansamoro autonomo reģionu Mindanao musulmaņu daļā un tā priekšgājēju Mindanao musulmaņu autonomo reģionu. Vēlētāji Kordiljerās noraidīja autonomiju 1990. un 1998. gadā; tādējādi Kordiljeras administratīvais reģions joprojām ir regulārs administratīvais reģions bez deleģētām pilnvarām vai pienākumiem.

Pašlaik vienīgais autonomais reģions, Bansamoro autonomais reģions musulmaņu Mindanao, ietver vietējās valdības vienības, kuras ar plebiscītu ir piekritušas būt Bansamoro reģionālās valdības pakļautībā. Autonomais reģions, kuram ir valdība, pats par sevi nav vietējās pašpārvaldes vienība, jo atšķirībā no provincēm, pilsētām, municipalitātēm un barangajām autonomās reģionālās valdības organizācija un struktūra nav noteikta 1991. gada Vietējo pašvaldību kodeksā. Autonomais reģions drīzāk ir pašpārvaldes vienību grupa, kurai Kongress ar statūtiem ir nodrošinājis ļoti specifisku reģionālās pārvaldības struktūru, kā arī noteiktas pilnvaras un pienākumus.

 Reģioni 

 Izvietojums Reģions  Salugrupa Reģionacentrs Provinces unneatkarīgāspilsētas Platībakm² Iedzīvotāji Iedzīvotājublīvums frameless|upright=0.5|alt=Map of the Philippines highlighting the National Capital Region Galvaspilsētasreģions 13 Lusona Manila     frameless|upright=0.5|alt=Map of the Philippines highlighting Cordillera Region Kordiljera 14 Lusona Bagio     frameless|upright=0.5|alt=Map of the Philippines highlighting the Ilocos Region Ilokosa 01 Luzon Sanfernando     frameless|upright=0.5|alt=Map of the Philippines highlighting Cagayan Valley Kagajanas Ieleja 02 Lusona Tugegarao     frameless|upright=0.5|alt=Map of the Philippines highlighting Central Luzon Centrālā Lusona 03 Lusona Sanfernando     frameless|upright=0.5|alt=Map of the Philippines highlighting Calabarzon Kalabarsona 04 Lusona Kalamba     frameless|upright=0.5|alt=Map of the Philippines highlighting Mimaropa Dienvidrietumu Tagaloga 17 Lusona Kalapana     frameless|upright=0.5|alt=Map of the Philippines highlighting the Bicol Region Bikola 05 Lusona Legaspi    frameless|upright=0.5|alt=Map of the Philippines highlighting Western Visayas Rietumu Visajas 06 Visajas Iloilo     frameless|upright=0.5|alt=Map of the Philippines highlighting Western VisayasNegrosas Sala18VisajasBakoloda un Dumagete(pagaidu/de facto) frameless|upright=0.5|alt=Map of the Philippines highlighting Central Visayas Centrālās Visajas 07 Visajas Sebu     frameless|upright=0.5|alt=Map of the Philippines highlighting Eastern Visayas Austrumu Visajas 08 Visajas Taklobana     frameless|upright=0.5|alt=Map of the Philippines highlighting Zamboanga Peninsula Zamboangas Pussala 09 Mindanao Pagadiana     frameless|upright=0.5|alt=Map of the Philippines highlighting Northern Mindanao Ziemeļu Mindanao 10 Mindanao Kagajana de Oro     frameless|upright=0.5|alt=Map of the Philippines highlighting the Davao Region Davao 11 Mindanao Davao     frameless|upright=0.5|alt=Map of the Philippines highlighting Soccsksargen Soksksarhena 12 Mindanao Koronadala     frameless|upright=0.5|alt=Map of the Philippines highlighting Caraga Karaga 16 Mindanao Butuana     frameless|upright=0.5|alt=Map of the Philippines highlighting the Bangsamoro Autonomous Region in Muslim Mindanao Bansamoro 19 Mindanao Kotabato     Piezīmes

 Atsauces 

 Ārējās saites 

Kategorija:Filipīnu administratīvais iedalījums